Маларыта

Малары́та (трансліт.: Malaryta) — горад у Брэсцкай вобласці Беларусі, адміністрацыйны цэнтр Маларыцкага раёна, на р. Маларыце. За 52 км ад Брэста. Чыгуначная станцыя на лініі Брэст — Ковель (Украіна). Насельніцтва 11 891 чал. (2017). Назва Горад згадваецца ў 1566 годзе як Рыта Малая. Назва перанесена з імя невялікай рэчкі Малой Рыты. Назва ракі ўтворана ад асновы рыць. Гісторыя Упершыню згадваецца пад 1566 годам як велікакняжацкая вёска Малая Рыта ў складзе Берасцейскага староства. У 1768—1790 гадах у вёсцы дзейнічалі металургічная мануфактура і медны завод. З 1795 года пасля трэцяга падзелу Рэчы Паспалітай Маларыта ўвайшла ў склад Расійскай імперыі. З 1921 года ў складзе Польскай Рэспублікі. З 1939 года ў БССР. Маларыта была захоплена нямецкімі войскамі 22 чэрвеня 1941 года, акупацыя доўжылася да 20 ліпеня 1944 года. Увосень 1941 года немцы, рэалізуючы гітлераўскую праграму знішчэння яўрэяў, сагналі яўрэяў Маларыты і прылеглых вёсак у гета. У пасёлку былі забітыя каля 3000 чалавек, з якіх яўрэяў — каля 2800, у іх ліку жыхары як мястэчка, так і раёна. З 1970 года горад. Насельніцтва Эканоміка Прадпрыемствы харчовай прамысловасці. ЗАТ «КварцМелПром». Культура Штогод у горадзе праводзіцца Маларыцкі міжнародны марафон. Дзейнічае Маларыцкі раённы цэнтр народнай творчасці. Адукацыя Сістэма адукацыі прадстаўлена 2 сярэднімі школамі, 1 гімназіяй, 5 дзіцячымі садамі, адной школай-садам. Рэлігія У цэнтры горада, каля рэчкі Рыта, стаіць Свята-Мікалаеўская царква, будаўніцтва якой адносіцца да канца XIX стагоддзя. На вуліцы Піянерскай знаходзіцца каталіцкі касцёл. СМІ Маларыцкая раённая газета «Голас часу». Славутасці Свята-Мікалаеўская царква (XIX стагоддзе), вул. Чырвонаармейская — Гісторыка-культурная каштоўнасць Беларусі, шыфр 113Г000487 Брацкая магіла (1944), вул. Савецкая, у скверы — Гісторыка-культурная каштоўнасць Беларусі, шыфр 113Д000483 Брацкая магіла (1946—1950), на старых могілках — Гісторыка-культурная каштоўнасць Беларусі, шыфр 113Д000484 Брацкая магіла танкістаў (1939), на могілках — Гісторыка-культурная каштоўнасць Беларусі, шыфр 113Д000485 Магіла ахвяр фашызму (1941—1944), на могілках — Гісторыка-культурная каштоўнасць Беларусі, шыфр 113Д000486 Вядомыя асобы Барыс Валер’евіч Пухоўскі (нар. 1987) — беларускі гандбаліст. Леанід Аркадзьевіч Тараненка (нар. 1956) — беларускі цяжкаатлет. Вадзім Віктаравіч Скрыпчанка (нар. 1975) — беларускі футбаліст і трэнер. Аляксандр Данілавіч Панько (нар. 1976) — беларускі вучоны-краязнавец. Віктар Іванавіч Шорыкаў (нар. 1950) — беларускі дзяржаўны дзеяч. Гл. таксама Спіс вуліц Маларыты Заўвагі Літаратура Маларыта // Беларусь: энцыклапедычны даведнік / Рэдкал. Б. І. Сачанка (гал. рэд.) і інш.; Маст. М. В. Драко, А. М. Хількевіч. — Мн.: БелЭн, 1995. — С. 459. — 800 с. — 5 000 экз. — ISBN 985-11-0026-9. Маларыцкая металургічная мануфактура // Беларусь: энцыклапедычны даведнік / Рэдкал. Б. І. Сачанка (гал. рэд.) і інш.; Маст. М. В. Драко, А. М. Хількевіч. — Мн.: БелЭн, 1995. — С. 459. — 800 с. — 5 000 экз. — ISBN 985-11-0026-9. Спасылкі На Вікісховішчы ёсць медыяфайлы па тэме Маларыта Геаграфічныя звесткі па тэме Маларыта на OpenStreetMap Сайт горада Архівавана 4 чэрвеня 2013. Здымкі на Radzima.org Здымкі на Globustut.by